Schoon Huis Manor | LekkeSlaap
Schoon Huis Manor is 'n gastehuis wat deur 'n familie bestuur word in Kemptonpark. Dié pragtige kliphuis was Jenny Schoon, die moeder van die huis, se jarelange droom. Dit het 14 jaar geneem om te bou aangesien daar net een klipmesselaar was wie die messelwerk kon doen. Die aandag aan detail, tyd, moeite en liefde wat in die huis ingegaan het is sigbaar met aankoms.
Die gastehuis het 5 ruim en pragtig versierde kamers wat oor die tuine en swembad kyk. Elke kamer het 'n bed met Egiptiese katoenlinne, gemaklike kamerjasse en pantoffels, teemaakgeriewe, 'n Nespresso-koffiemasjien, DStv en 'n yskassie wat op versoek met produkte gevul kan word. Gratis WiFi is beskikbaar.
Parkeerplek met 24 uur-sekuriteit is beskikbaar. Die gastehuis het 'n swembad. 'n Lughawependeldiens is op versoek beskikbaar.
Schoon Huis is net 10 minute se ry vanaf O.R. Tambo Internasionale Lughawe en dis die ideale rusplek vir reisigers. Die gastehuis bied ook 'n bekoorlike en ontspanne verblyf-ervaring.